62022CO0596_INF
Domstolens kendelse (Syvende Afdeling) af 28. februar 2023 –Kreis Gütersloh
(Sag C-596/22) (
1
)
»Præjudiciel forelæggelse – artikel 99 i Domstolens procesreglement – miljø – vurdering af visse offentlige og private projekters indvirkninger på miljøet – direktiv 2011/92/EU – forpligtelse til at foretage en vurdering af indvirkningerne på miljøet eller en undersøgelse i hvert enkelt tilfælde – kumulative virkninger af projekter – opførelse af en stald til slagtefjerkræ i umiddelbar nærhed af lignende stalde«
1.
Præjudicielle spørgsmål – besvarelse, der ikke giver anledning til nogen rimelig tvivl – besvarelse, der klart kan udledes af retspraksis – anvendelse af procesreglementets artikel 99
(Art. 267 TEUF; Domstolens procesreglement, art. 99)
(jf. præmis 24 og 25)
2.
Miljø – vurdering af visse projekters indvirkning på miljøet – direktiv 2011/92 – vurdering af projekter tilhørende de klasser, der er opregnet i bilag II – hensyntagen til et projekts kumulative virkning i sammenhæng med andre projekter – national lovgivning, der begrænser forpligtelsen til at undersøge denne kumulative virkning til projekter, der er forbundet med fælles anlæg – ikke tilladt
[Europa-Parlamentets og Rådets direktiv 2011/92, som ændret ved direktiv 2014/52, art. 4, stk. 3, samt bilag III, punkt 1, litra b), og punkt 3, litra g)]
(jf. præmis 27-34 og konkl. 1)
3.
Miljø – vurdering af visse projekters indvirkning på miljøet – direktiv 2011/92 – vurdering af projekter tilhørende de klasser, der er opregnet i bilag II – vurdering fra sag til sag – national lovgivning, der udelukkende foreskriver en sådan undersøgelse for de projekter, som ikke individuelt når de i bilag I fastsatte tærskelværdier – lovlighed – hensyntagen til et sådant projekts kumulative virkning i sammenhæng med andre projekter – projekt, der når den i bilag I fastsatte tærskelværdi i sammenhæng med andre projekter – indicium for, at et projekt kan få væsentlige indvirkninger på miljøet
[Europa-Parlamentets og Rådets direktiv 2011/92, som ændret ved direktiv 2014/52, art. 2, stk. 1, art. 4, stk. 2, litra a), samt bilag I, punkt 17, litra a), og bilag II]
(jf. præmis 37-47 og konkl. 2)
Konklusion
1)
Artikel 4, stk. 3, i Europa-Parlamentets og Rådets direktiv 2011/92/EU af 13. december 2011 om vurdering af visse offentlige og private projekters indvirkning på miljøet, som ændret ved Europa-Parlamentets og Rådets direktiv 2014/52/EU af 16. april 2014, sammenholdt med punkt 1, litra b), og punkt 3, litra g), i bilag III til direktiv 2011/92, som ændret,
skal fortolkes således, at
bestemmelsen er til hinder for en medlemsstats lovgivning, hvorefter forpligtelsen til at undersøge den indvirkning, som et projekt kan have sammen med andre projekter, er begrænset til de situationer, hvor dette anlægsprojekt og disse andre projekter er knyttet til anlæg, der er fælles for dem.
2)
Direktiv 2011/92, som ændret ved direktiv 2014/52,
skal fortolkes således, at
det ikke er til hinder for en medlemsstats lovgivning, som kun fastsætter en undersøgelse i hvert enkelt tilfælde som omhandlet i artikel 4, stk. 2, litra a), i direktiv 2011/92, som ændret, med hensyn til et projekt, som i sig selv ikke når den tærskelværdi, der er fastsat i punkt 17, litra a), i bilag I til direktiv 2011/92, som ændret, men som når denne værdi, når det vurderes sammen med andre projekter. I forbindelse med denne undersøgelse i hvert enkelt tilfælde kan den omstændighed, at et sådant projekt når denne tærskelværdi sammen med andre projekter, ikke desto mindre være et indicium for, at det pågældende projekt kan forventes at få væsentlige indvirkninger på miljøet som omhandlet i artikel 2, stk. 1, i direktiv 2011/92, som ændret.
(
1
) – EUT C 463 af 5.12.2022.